Vrystaat se Landbou-kongres - My Matzikama | My Matzikama
Vrystaat se Landbou-kongres
Vrystaat Landbou (VL) stel met groot opgewondenheid hul 2017-kongres bekend. Die tema is: Waardetoevoeging – nader aan die eindverbruiker. Dit vind op 10 en 11 Augustus by Leopards & Lace in Bloemfontein plaas. Uitstallers sal by die kongres te sien wees, terwyl die publiek op 11 Augustus genooi word na Vrystaat Landbou en Volksblad se middag/aandmark by Leopards & Lace. Kom sien waaroor gaan landbou.
Herhalende sessies sal tydens die kongres aangebied word. Die sessies kan ook deur nie-afgevaardigde lede van boereverenigings en lede van die publiek bygewoon word. Die koste beloop R100 per sessie en registrasie voor 15 Julie is verpligtend. (Beperkte plek is beskikbaar.)
Die sessie-temas is:
– Hoe bemark ek myself?
– Totale waardetoevoeging
– Globale tendense
– Waardetoevoeging deur vroue in landbou
Sprekers is onder andere Nick Serfontein (Sernick), Adri Kitshoff-Botha (WRSA), Nadia van der Colff, Roelien Havenga (Woolworths), Hein du Plessies (BrandNewSA) en Nick Efstathiou (OFM).
Om die sessies by te woon of uit te stal by die kongres, kontak Ria van Staden (ria@vslandbou.co.za) of Alani Janeke (alani@vslandbou.co.za). Om by die mark uit te stal, kontak Marie-Louise Smith van Zig Zag Creations (ml@zigzagcreations.co.za).
Water-risiko vir Matzikama-boere
Die onlangse probleem met die kanaal se wal net buite Clanwilliam kan boere binnekort in ’n groot penarie dompel...
Waterindaba kom vir Wes-Kaap
Die Departement van Water en Sanitasie beplan ’n waterindaba om ’n ingrypingsplan te ontwikkel, terwyl damvlakke in die Wes-Kaap...
Elke suksesvolle boer weet dat ingeligte belasting- en beleggingsbesluite, gemik op voortdurende groei, belangrik is vir die langtermyn lewensvatbaarheid...
Positiewe nuus vir melkboere
Die Veeplaas skole-kuddeprojek het dié week nog momentum gekry toe sy Dexter-stoet op 21 Februarie 2017 by die Landbouskool...
Melktert-kaaskoekRadio Namakwaland Teleton-veiling